Държавен вестник, бр. 58, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  58
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
по предложение за гласуване на недоверие на 
Министерския съвет на Република България
Народното събрание на основание чл. 86, 
ал. 1 и чл. 89, ал. 1 от Конституцията на Ре­
публика България
Р Е Ш И :
Отхвърля предложението за гласуване на 
недоверие на Министерския съвет на Репуб­
лика България с министър-председател Росен 
Желязков заради провала на правителството 
в сектор „Околна среда и води“. 
Решението е прието от 51-вото Народно 
съб­рание на 11 юли 2025  г. и е подпечатано 
с официалния печат на Народното събрание.
Председател на Народното събрание: 
Наталия Киселова
3949
РЕШЕНИЕ
за приемане на Правила за дейността на 
Номинационната комисия и провеждане на 
процедура по номиниране, разглеждане на 
кандидатури и избор на членове на Комисията 
за противодействие на корупцията
Народното събрание на основание чл. 86, 
ал. 1 от Конституцията на Република България 
Р Е Ш И :
Приема Правила за дейността на Номина­
ционната комисия и провеждане на процедура 
по номиниране, разглеждане на кандидатури 
и избор на членове на Комисията за проти­
водействие на корупцията.
Член 1
Състав на Номинационната комисия
(1) Номинационната комисия се състои 
от петима независими членове – по един 
член от състава и предложен от Върховния 
касационен съд, Висшия адвокатски съвет, 
Министерството на правосъдието, Омбудсмана 
на Република България и Сметната палата.
(2) Всеки от членовете на Номинационната 
комисия трябва да отговаря на изискванията 
на чл. 10, ал. 1 от Закона за противодействие 
на корупцията, а именно:
1. да e дееспособен български гражданин, 
който няма друго гражданство;
2. да не е осъждан за престъпление, не­
зависимо от реабилитацията, и да не е ос­
вобождаван от наказателна отговорност за 
умишлено престъпление;
3. да не е лишен от правото да заема опре­
делена публична длъжност или да упражнява 
определена професия или дейност;
4. да няма просрочени публични задълже­
ния над минималната работна заплата;
5. да не е бил член на ръководен или 
контролен орган на политическа партия в 
последните 5 години;
6. през последните 5 години да не е бил 
народен представител, член на Европейския 
парламент, избран от Република България, 
член на Министерския съвет или да не е 
зае­мал длъжност в политическия кабинет на 
орган на изпълнителната власт.
(3) В 7-дневен срок от приемането на 
настоящите правила или при предсрочно 
прекратяване на мандата на член на Коми­
сията за противодействие на корупцията, 
Комисията по превенция и противодействие 
на корупцията изпраща до органите по чл. 1, 
ал. 1 покана за определяне на представител 
за член на Номинационната комисия в срок 
до 7 дни от получаване на поканата. В случай 
на изтичане на мандата на един или повече 
членове на Комисията за противодействие на 
корупцията поканата се изпраща не по-късно 
от 3 месеца преди изтичането на мандата.
(4) След представянето на предложенията 
Комисията по превенция и противодействие на 
корупцията с решение определя и обявява на 
интернет страницата на Народното събрание 
състава на Номинационната комисия, като 
свиква същата на първо заседание в срок не 
по-късно от 7 дни от датата на решението.
(5) Номинационната комисия заседава в 
сградата на Народното събрание и се подпо­
мага административно от сътрудниците на 
Комисията по превенция и противодействие 
на корупцията.
Член 2
Заседания на Номинационната комисия
(1) На първото заседание членовете на Но­
минационната комисия избират помежду си 
председател и заместник-председател, както 
и приемат график за дейността си.
(2) Заседанията на Номинационната коми­
сия се свикват и ръководят от председателя, 
а в негово отсъствие – от заместник-предсе­
дателя.
(3) За заседанията на Номинационната ко­
мисия се води протокол, който се публикува на 
интернет страницата на Народното събрание.
(4) Всички членове на Номинационната 
комисия се уведомяват за свикването по 
електронна поща или чрез друго електронно 
средство за комуникация чрез изпращане на 
съответно съобщение, в което се посочват 
датата, часът и мястото на заседанието (зала), 
както и проект за дневен ред. Уведомление за